pythainlp/thai_wikipedia_clean_20230101 huggingface dataset:
ในปี 1985 ดูแรนดูแรนได้รับเชิญให้แต่งเพลงประกอบสุดยอดภาพยนตร์อย่างเจมส์ บอนด์ ในเพลง “A View To Kill” ซึ่งก็สร้างประวัติศาสตร์เป็นซาวนด์แทรคเพลงแรกและเพลงเดียวจนถึงทุกวันนี้ของเจมส์ บอนด์ ที่ขึ้นถึงอันดับ 1 บนชาร์ทบิลบอร์ด
หลังจากได้รับความสำเร็จจนอิ่มตัว สมาชิกของดูแรนดูแรน ก็เริ่มแยกย้ายกันไปทำโปรเจกต์และผลงานส่วนตัว จนทำให้ผลงานในฐานะของดูแรนดูแรน ไม่เป็นที่ฮือฮาเท่าที่ควร จนกระทั่งในปี 1993 กับผลงานชุด “Duran Duran2” หรือที่รู้จักในนาม “The Wedding Album” คืออัลบั้มที่ทำให้ดูแรนดูแรน กลับมาประสบความสำเร็จอีกครั้ง ด้วยเพลงฮิตอย่าง “Ordinary World” และ “Come Undone” แต่หลังจากนั้นอัลบั้มชุดต่อมาๆก็ล้มเหลวทั้งยอดขายและคำวิจารณ์
ในปี 2004 ดูแรนดูแรนกลับมาอีกครั้งกับอัลบั้ม “Astronaut” ซึ่งถือเป็นอัลบั้มชุดแรกในรอบ 18 ปีที่ทั้ง 5 ได้กลับมาร่วมงานกันอีกครั้ง พร้อมด้วยซิงเกิ้ลแรกอย่าง “(Reach Up For The) Sunrise”
ในอัลบั้ม “Astronaut” ชุดนี้ดูแรนดูแรน ยังได้ร่วมงานกับสุดยอดโปรดิวเซอร์ฝีมือเยี่ยมอย่างดอน กิลมอร์ (Don Gilmore) ที่ทำเพลงให้กับ ลินคิน พาร์ค‎ (Linkin Park), เอฟริล ลาวีน (Avril Lavigne) / ไนล์ ร็อดเจอร์ส (Nile Rodgers) ที่ทำเพลงให้กับ มาดอนน่า,ไดอาน่า รอส และ ดัลลาส ออสติน (Dallas Austin) ที่เคยทำเพลงให้กับ ไมเคิล แจ็กสัน ,มาดอนน่า, บอยซ์ ทู เม็น
ปี 2007 ออกผลงานอัลบั้ม “Red Carpet Massacre” ชุดนี้ ดูแรนดูแรนได้ร่วมงานกับทิมบาแลนด์โปรดิวเซอร์ชื่อดัง, Nate “Danja” Hills โปรดิวเซอร์ของบริทนีย์ สเปียร์สในเพลง “Gimme More” และ จัสติน ทิมเบอร์เลคศิลปินหนุ่มชื่อดังมาช่วยแต่งและร้องเพลง “Falling Down” ซึ่ง Andy Taylor ออกจากวงไปก่อนที่อัลบั้ม “Red Carpet Massacre” จะทำเสร็จ จึงใช้บริการของ Dominic Brown แทน อย่างไรก็ตาม “Red Carpet Massacre” กลับเป็นอัลบั้มที่ล้มเหลวในเรื่องยอดขาย แต่ยังคงประสบความสำเร็จในการออกแสดงสด
ในปี 2010 โดย Dominic Brown กลายเป็นสมาชิกวงอย่างเป็นทางการ
อักษรซาบาเอียน
อักษรซาบาเอียน มีจารึกเก่าสุดมีอายุราว พ.ศ. 43 ต้นกำเนิดยังไม่ชัดเจน แต่มีบางทฤษฎีกล่าวว่า พัฒนามาจากอักษรไบบลอส อักษรซาบาเอียน เป็นต้นกำเนิดของอักษรเอธิโอปิก
มีแต่พยัญชนะ ไม่มีระบบสำหรับเสียงสระ จารึกส่วนใหญ่ เขียนจากขวาไปซ้าย แต่มีที่เขียนในแนวสลับด้วย
เขตปกครองตนเองมองโกเลียใน
มองโกเลียใน (; มองโกเลีย: , "Öbür Monggol", ซีริลลิกมองโกเลีย: Өвөр Монгол) หรือชื่ออย่างเป็นทางการ เขตปกครองตนเองมองโกเลียใน เป็นเขตปกครองตนเองแห่งหนึ่งของสาธารณรัฐประชาชนจีน ทางทิศเหนือติดต่อกับประเทศมองโกเลีย ซึ่งเป็นระยะทางส่วนใหญ่ของพรมแดนของจีนที่ติดกับมองโกเลีย (ติดกับจังหวัดดอร์โนโกวิ จังหวัดซือบาตาร์ จังหวัดเอิมเนอโกวิ จังหวัดบายันฮองกอร์ จังหวัดโกวิ-อัลไต และจังหวัดดอร์นอดของมองโกเลีย) ระยะทางของพรมแดนจีน–มองโกเลียที่เหลือเป็นอาณาเขตทางทิศเหนือของเขตปกครองตนเองซินเจียงอุยกูร์และมณฑลกานซู่ นอกจากนี้ มองโกเลียในยังติดต่อกับประเทศรัสเซีย ซึ่งเป็นระยะทางส่วนน้อยของพรมแดนของจีนที่ติดกับประเทศรัสเซีย (ติดกับดินแดนซาไบคัลสกีของรัสเซีย) เมืองหลวงของมองโกเลียใน คือ โฮฮอต
เขตปกครองตนเองมองโกเลียในก่อตั้งขึ้นใน ค.ศ. 1947 โดยรวมมณฑลของสาธารณรัฐจีนในอดีต ได้แก่ มณฑลซุยหย่วน มณฑลชาร์ฮาร์ มณฑลเร่อเหอ มณฑลเหลียวเป่ย์ และมณฑลซิงอาน รวมถึงส่วนเหนือของมณฑลกานซู่ และเขตปกครองตนเองหนิงเซี่ย
พื้นที่ของมองโกเลียในใหญ่เป็นอันดับที่ 3 เมื่อเทียบกับทุก ๆ เขตปกครองระดับมณฑลของจีน โดยมีพื้นที่ประมาณ 1,183,000 ตารางกิโลเมตร คิดเป็นร้อยละ 12 ของพื้นที่พื้นดินทั้งหมดของจีน เนื่องจากมองโกเลียในมีลักษณะพื้นที่แคบยาวพาดตามชายแดนภาคเหนือของจีน จึงแบ่งเขตทางภูมิศาสตร์ออกเป็นเขตตะวันออกและเขตตะวันตก เขตตะวันออกมักจะรวมอยู่ในภาคตะวันออกเฉียงเหนือของจีน (แมนจูเรียในอดีต) ส่วนเขตตะวันตกจะรวมอยู่ในภาคตะวันตกเฉียงเหนือของจีน จากข้อมูลสำมะโนประชากรปี ค.ศ. 2010 ของจีน มองโกเลียในมีประชากร 24,706,321 คน คิดเป็นร้อยละ 1.84 ของประชากรทั้งหมดของจีนแผ่นดินใหญ่ เป็นเขตปกครองระดับมณฑลที่มีจำนวนประชากรมากเป็นอันดับที่ 23 ของจีน ประชากรส่วนใหญ่ของมองโกเลียในเป็นชาวฮั่น ตามด้วยชาวมองโกลซึ่งมีจำนวนน้อยกว่า แต่ก็มีมากถึง 5 ล้านคน (ค.ศ. 2019) ซึ่งเป็นกลุ่มประชากรมองโกลที่ใหญ่ที่สุดในโลก และใหญ่กว่าชาวมองโกลในประเทศมองโกเลีย
มองโกเลียในเป็นหนึ่งในเขตปกครองระดับมณฑลของจีนที่ได้รับการพัฒนาทางเศรษฐกิจ โดยมีผลิตภัณฑ์มวลรวมในประเทศต่อหัวต่อปีใกล้เคียง 13,000 ดอลลาร์สหรัฐ (ค.ศ. 2019) ซึ่งอยู่ในอันดับที่ 5 ของประเทศ ภาษาทางการที่ใช้ ได้แก่ ภาษาจีนกลาง และภาษามองโกเลีย โดยตัวอักษรที่ใช้เขียนภาษามองโกเลีย คือ อักษรมองโกเลียดั้งเดิม แต่ในประเทศมองโกเลียจะใช้อักษรซีริลลิกมองโกเลียในการเขียน
เขตปกครองตนเองมองโกเลียในมีพื้นที่ติดต่อดังนี้
เป็นที่ราบสูงโดยมีความสูงเหนือระดับน้ำทะเลประมาณ 1,000 เมตร พื้นที่ราบสูงในมองโกเลียในกว้างใหญ่เป็นอันดับ 2 ของประเทศ ทรัพยากร
ทั้งเขตมีพื้นที่แหล่งน้ำ 9,843 ตร.กม. ในจำนวนนี้เป็นแหล่งน้ำจืดที่ใช้สอยได้รวม 6,550 ตร.กม.เป็น 10.68% ของทั่วประเทศ
รับอิทธิพลมรสุม ภาคพื้นทวีปเขตอบอุ่นทำให้มีลักษณะภูมิอากาศแบบซับซ้อนหลากหลาย ฤดูใบไม้ผลิอุณหภูมิแปรปรวนและมีลมพายุ
ฤดูร้อนมีระยะเวลาสั้นและฝนตกชุก ฤดูใบไม้ร่วงอุณหภูมิลดต่ำมากมีฤดูหนาวยาวนาน
มีประชากร (2004) 23,840,000 (อันดับที่ 23) ความหนาแน่น 20.2/ก.ม. (อันดับที่ 28)
GDP (2004) 271.2 พันล้านเหรินหมินปี้ (อันดับที่ 23) ต่อประชากร 11,400 (อันดับที่ 12)
ประชากรส่วนใหญ่เป็นชาวฮั่น
เส้นทางขนส่งระบบรางทั่วเขตปกครองตนเองมองโกเลียใน มีเส้นทางขนส่งระบบรางถึง 14 สายหลักแยกเป็น 12 เส้นทางรถไฟใต้ดิน 5 สาย รวมเส้นทางยาวกว่า 7,083 กิโลเมตร ทางหลวงทั่วเขตมีเส้นทางหลวงรวม 63,000 กิโลเมตร ความหนาแน่น 532.6 กิโลเมตร การขนส่งทางอากาศ มีสนามบิน 7 แห่ง เปิดเส้นทางการบินพลเรือนภายในประเทศ 20 เส้นทาง ระหว่างประเทศ 2 เส้นทาง
อักษรอาระเบียใต้โบราณ
อักษรอาระเบียใต้โบราณ (อักษรอาระเบียใต้โบราณ: 𐩣𐩯𐩬𐩵 "ms3nd"; ปัจจุบัน "musnad") แยกมาจากอักษรไซนายดั้งเดิมประมาณปลายสหัสวรรษที่ 2 ก่อนคริสต์ศักราช เป็นอักษรใช้เขียนกลุ่มภาษาอาระเบียใต้โบราณ และภาษากืออึซที่Dʿmt หลักฐานแรกสุดของอักษรอาระเบียใต้โบราณมาจากลวดลายเครื่องปั้นดินเผาใน Raybun ที่ฮัฎเราะเมาต์ในประเทศเยเมน ซึ่งสืบต้นตอถึงปลายสหัสวรรษที่ 2 ก่อนคริสต์ศักราช
ตัวอักษรนี้อยู่ในช่วงสูงสุดประมาณ 800 ปีก่อนคริสต์ศักราช และยังคงใช้งานจนกระทั่งแทนที่ด้วยชุดตัวอักษรอาหรับในคริสต์ศตวรรษที่ 6 ส่วนในเอธิโอเปียและเอริเทรียได้พัฒนาไปเป็นอักษรเอธิโอเปีย
มีตัวอักษรที่ใช้เป็นตัวเลข 6 ตัว:
ส่วนเลข 50 คือรูปสามเหลี่ยมที่มีค่า 100 นำมาลบเส้นล่างออก
และสัญลักษณ์เพิ่มเติม  มักใช้แยกระหว่างตัวเลขและอักษรออกจากกัน ตัวอย่างเช่น: &lt;bdo dir="rtl"&gt;𐩿𐩭𐩽𐩽𐩿&lt;/bdo&gt;
สัญลักษณ์เหล่านี้สามารถใช้เป็นตัวเลข เหมือนกับตัวเลขโรมัน (ไม่รวมเลขศูนย์). มีสองตัวอย่าง:
หลักพันสามารถเขียนได้สองแบบ คือ:
มีการเพิ่มยูนิโคดสำหรับอักษรอาระเบียใต้โบราณในรุ่น 5.2 ในเดือนตุลาคม ค.ศ.2009 โดยมีชื่อบล็อกว่าอักษรอาระเบียใต้โบราณ ซึ่งเริ่มตั้งแต่ U+10A60-U+10A7F
หมายเหตุ: U+10A7D (𐩽) เป็นได้ทั้งเลขหนึ่งและตัวแบ่งคำ.
อินคิวบัส (วงดนตรี)
อินคิวบัส  เป็นวงอัลเทอร์เนทีฟร็อกจากอเมริกา เจ้าของเพลงดังอย่าง “Drive “ และ “Are You In?” ประกอบด้วยสมาชิก
Brandon Boyd (ร้องนำ และ เพอร์คัชชั่น), Mike Einziger (กีตาร์), Ben Kenney (เบส), Jose Pasillas (กลอง) และ DJ Kilmore (เทิร์นเทเบิ้ล)
จุดเริ่มต้นของ 5 หนุ่มจากเมืองซาส (Calabasas), คาริฟ (Calif) ในรัฐแคลิฟอร์เนีย เมื่อปี ค.ศ. 1991 ท่ามกลางความเปลี่ยนแปลงที่นำมาสู่พัฒนาการของวง
กลุ่มเพื่อนชั้นประถมอย่าง แบรนดอน บอยด์ (Brandon Boyd) นักร้องนำ, และ โจเซ่ พาซิราส (Jose Pasillas) มือกลอง ได้พบกับ ไมค์ เอียนซิเกิล (Mike Einziger) มือกีตาร์ (ผู้ซึ่งครอบครัวของเขากำลังเป็นกังวลเกี่ยวกับที่เขาไม่ชอบสังคมกับใคร และใช้เวลาส่วนใหญ่อยู่กับการซ้อมดนตรีอยู่คนเดียวในช่วง ม.ต้น) หลังจากทั้ง 3 หนุ่มได้เข้าเรียนในระดับ ม. ปลาย พวกเขาก็ได้ชักชวน อเล็กซ์ คัททูนิช (Alex Katunich) ซึ่งเล่นเบสในแนวแจ็ส มาร่วมวงกับพวกเขาด้วย และในปี ค.ศ. 1991 (ประมาณเกรด 10) พวกเขาได้ตัดสินใจ และคิดว่าพวกเขาพร้อมที่จะเดินทางในสายดนตรีต่อไปในอนาคต
เริ่มด้วยการออกอินดี้อัลบั้ม “Fungus-Amongus” ที่ทำให้ Incubus เริ่มเป็นที่รู้จักจนได้รับการเซ็นสัญญากับ Sony Music ตามด้วยการปล่อย EP 6 เพลงที่มีชื่อว่า “Enjoy Incubus” ในปี 1997 ก่อนที่จะมีผลงานชุดแรกที่ใช้ชื่อว่า “S.C.I.E.N.C.E.”
ดีเจไลฟ์ ได้แยกตัวออกจากวงและถูกแทนที่โดย ดีเจ คริส คิลมอร์ (DJ Chris Kilmore) ด้วยแรงผลักดัน และการเข้าถึงจิตใจซึ่งกันและกันทีละเล็กทีละน้อย พวกเขาได้กลับเข้าทำงานในห้องอัดอีกครั้ง
ในปี 1999 Incubus ออกอัลบั้ม “Make Yourself” ผลงานที่ทำให้ชื่อของ Incubus เป็นที่รู้จักของแฟนเพลงทั่วโลกด้วยเพลงฮิตอย่าง “Pardon Me”, “Stella” และ “Drive” ซึ่งทำให้อัลบั้มนี้มียอดขายกว่า 2 ล้านก๊อปปี้
ในปี 2001 Incubus ก็ออกอัลบั้ม “Morning View” ซึ่งเปิดตัวที่อันดับ 2 ในบิลบอร์ด ด้วยซิงเกิ้ลเด่นอย่าง “Wish You Were Here”, “Nice To Know You” และ “Are You In?” ตามด้วยทัวร์คอนเสิร์ตอย่างหนักกว่า 2 ปีเต็ม จน Dirk Lance มือเบสก็ตัดสินใจลาออกจากวง ทำให้ Incubus ดึงเอา Ben Kenney อดีตสมาชิกวง The Roots มาทำหน้าที่มือเบส ร่วมกับสมาชิกดั้งเดิมทั้ง 4 คนที่ประกอบด้วย Brandon Boyd (ร้องนำ), Mike Einziger (กีต้าร์), Jose Pasilla (กลอง) และ DJ Kilmore ในตำแหน่ง Turntables
ปี ค.ศ. 2004 อินคูบัส อัลบั้ม “A Crow Left Of The Murder” ที่ได้สุดยอดโปรดิวเซอร์อย่าง Brendan O’Brien (ซึ่งเคยร่วมงานกับวงอย่าง Korn, Rage Against The Machine, Pearl Jam และ The Offspring) มาร่วมงานอีกด้วย ประเดิมด้วยซิงเกิ้ลแรก “Megalomaniac”
อัลบั้มลำดับที่ 6 “Light Grenades” (ไลท์ เกรอเนดส์) โดยในอัลบั้มนี้ทางวงได้กลับมาร่วมงานอีกครั้งกับ Brendan O’Brien (โปรดิวเซอร์ชื่อดังที่อยู่เบื้องหลังความสำเร็จของดัง ๆ อย่าง Korn, Pearl Jam และ Rage Against The Machine มาแล้ว) อีกครั้ง เปิดตัวด้วยซิงเกิ้ล “Anna Molly” อัลบั้มนี้ขึ้นชาร์ทอันดับ 1 ในอเมริกา
พระนางเนเฟอร์ตีติ
อิสราเอล กอนเตรรัส
อิสราเอล กอนเตรรัส  เป็นนักมวยสากลชาวเวเนซุเอลา เกิดเมื่อวันที่ 27 ธันวาคม พ.ศ. 2503 สถิติการชก 42 ครั้ง ชนะ 38 (น็อก 27) เสมอ 1 แพ้ 3
ใน พ.ศ. 2549 กอนเตรรัสร่วมแสดงในภาพยนตร์เรื่อง "ปิดตำนานอารยชน" ซึ่งกำกับโดยเมล กิบสัน
ชาง แทอิล
ชาง แทอิล  นักมวยสากลชาวเกาหลีใต้ เกิดเมื่อ 10 เมษายน พ.ศ. 2508 สถิติการชก 31 ครั้ง ชนะ 26 (น็อค 11) เสมอ 1 แพ้ 4
SGW
มหานครลอนดอน
มาร์ติน มิสเตอรี่
มาร์ติน มิสเตอรี่ เป็นการ์ตูนทีวีแอนิเมชัน ที่ออกอากาศในประเทศไทยทางช่อง ดิสนีย์ แชนเนล มีเรื่องราวเกี่ยวกับมาร์ติน, ไดอาน่า และจาวา ผู้ทำงานให้กับองค์กร The Center และมีภารกิจต้องช่วยเหลือโลก
เอดการ์ มอนเซร์รัต
เอดการ์ โอมาร์ มอนเซร์รัต  เป็นนักมวยสากลชาวปานามา เกิดเมื่อ 19 พฤศจิกายน พ.ศ. 2506 สถิติการชก 48 ครั้ง ชนะ 30 (น็อก 18) เสมอ 3 แพ้ 15
ไทยทีวีสีช่อง 3
โรงเรียนกรุงเทพคริสเตียน
วังพนม ว.สระกวี
วังพนม ว.สระกวี หรือนายประสบ หนูเกลี้ยง เป็นชาวจังหวัดพัทลุง เกิดเมื่อ 12 กรกฎาคม พ.ศ. 2517 สถิติการชก 15 ครั้ง ชนะ 8 แพ้ 7
แสนศักดิ์ สิงห์มนัสศักดิ์
แสนศักดิ์ สิงห์มนัสศักดิ์ หรือ พรชัย ราชโสภา เกิดเมื่อ 11 มิถุนายน พ.ศ. 2522 สถิติการชก 31 ครั้ง ชนะ 12 (น็อค 6) เสมอ 2 แพ้ 17
วัฒน์ ว.วุฒินันท์
วัฒน์ ว. วุฒินันท์ เป็นชาวกรุงเทพมหานคร เกิดเมื่อ 10 ธันวาคม พ.ศ. 2511 สถิติการชก 19 ครั้ง ชนะ 4 (น็อค 2) แพ้ 15
เดช ป.เปาอินทร์
เดช ป.เปาอินทร์ หรือนายสุวิทย์ วงศ์ช่าง เป็นชาวจังหวัดมหาสารคาม สถิติการชก 6 ครั้ง ชนะ 4 (น็อค 4) แพ้ 2
เดชขึ้นชกมวยสากลครั้งแรกเมื่อ 4 มีนาคม พ.ศ. 2537 ชนะน็อค ยอดสนั่น ส.นันทชัย ยก 6 จากนั้น ขึ้นชกอีกครั้งกลับเป็นฝ่ายแพ้น็อค หลุยส์ อัลเบอร์โต วาร์กัส หรือสันต์ ส.เพลินจิต ยก 7 ที่กรุงเทพ เดชหยุดชกไปสองปี กลับมาชกอีกครั้งใน พ.ศ. 2539 ซึ่งเดชชกชนะรวด 3 ครั้ง รวมทั้งชนะน็อค บูลัน บูกียาร์โซ ยก 3 ที่ กำแพงเพชร เดชจึงได้ชิงแชมป์ PABA เฉพาะกาลรุ่นซูเปอร์แบนตัมเวทเมื่อ 16 กุมภาพันธ์ พ.ศ. 2540 ปรากฏว่า เดชเป็นฝ่ายแพ้น็อคซุกบายาร์ เนเมกบายาร์ไปในยก 11 ไม่ได้แชมป์ จากนั้นก็แขวนนวมไป
อวัยวะเพศชาย
ขลิบ
จอมพล สฤษดิ์ ธนะรัชต์
วิทยาลัยเทคนิคพระนครเหนือ
วิทยาลัยเทคนิคธนบุรี
จักรพรรดิวัยสะออน
จักรพรรดิวัยสะออน  เป็นการ์ตูนทีวีแอนิเมชัน ที่ออกอากาศในประเทศไทยทางช่องดิสนีย์ แชนเนล และสถานีโทรทัศน์กองทัพบกช่อง 7 ในรายการ "ตูนดิสนีย์" ซึ่งเนื้อเรื่องในภาคนี้เป็นภาคต่อจาก"จักรพรรดิกลายพันธุ์ อัศจรรย์พันธุ์ต๊อง" และเป็นซีรีส์แอนิเมชันเพื่อเปิดตัวภาพยนตร์เรื่อง"จักรพรรดิกลายพันธุ์ อัศจรรย์พันธุ์ต๊อง 2" ในปี พ.ศ. 2548 ซีรีส์เรื่องนี้มีจุดเด่นอยู่ที่ คูสโก้ ซึ่งต้องจบการศึกษาจาก Kuzco Academy เพื่อเป็นจักรพรรดิแห่งจักรวรรดิ Kuzconian อีสม่า อดีตที่ปรึกษาของเขาวางแผนที่จะก่อวินาศกรรมเขาเพื่อที่เธอจะได้เป็นจักรพรรดินีแทน เธอได้รับความช่วยเหลือจาก ครองท์ ลูกน้องของเธอในขณะที่ คูสโก้ ได้รับความช่วยเหลือจากชาวบ้าน อำมาตย์ และ เพื่อนนักเรียน มาลีน่า
เนื้อเรื่องหลักในภาคนี้.
คูสโก้ องค์จักรพรรดิหนุ่มได้ถูกกฎมนเฑียรบาลว่า ผู้ที่จะสืบทอดเป็นองค์จักรพรรดินั้นจะต้องเป็นผู้สำเร็จการศึกษามาก่อน แต่คูสโก้กลับไม่มี ทำให้คูสโก้ต้องสละบังลังก์เป็นการชั่วคราว เพื่อไปเข้าเรียนศึกษาโรงเรียนแห่งหนึ่ง พอจบการศึกษาแล้วจึงจะกลับมาครองราชย์ตามเดิม คูสโก้เองก็ไม่ได้เต็มใจเรียนมากซะเท่าไร แต่ก็ได้เจอเพื่อนร่วมห้องสาวที่ชื่อว่า มาลีน่า ซึ่งคูสโก้นั่นหลงรักมาลีน่ามาก แต่มาลีน่าไม่ค่อยจะชอบคูสโก้ เพราะนิสัยของคูสโก้เป็นที่น่าเบื่อมากคือ นิสัยหลงตัวเอง คุยโม้โออวด และไม่สนใจการเรียน มักชอบลอกการบ้านเสมอ
ทางด้านอีสม่าผู้ที่หวังจะขึ้นบังลังก์แทนคูสโก้ก็ได้ไปปลอมตัวเป็น แอมซี่ ผู้อำนวยการของโรงเรียนที่คูสโก้เรียนอยู่และให้ ครองท์ ชายร่างใหญ่ผู้เป็นลูกน้องของอีสม่าเข้าเรียนร่วมกับคูสโก้ เพื่อคอยหาทางกำจัดคูสโก้ ไม่ให้กลับมาครองบังลังก์
ภาคต่อจากจักรพรรดิวัยสะออน.
จักรพรรดิวัยสะออน เป็นภาคต่อจากภาพยนตร์เรื่อง"จักรพรรดิกลายพันธุ์ อัศจรรย์พันธุ์ต๊อง" ต่อมาในปี พ.ศ. 2548 ได้ปล่อยภาพยนตร์ภาคต่อเรื่อง "จักรพรรดิกลายพันธุ์ อัศจรรย์พันธุ์ต๊อง 2" ซึ่งเป็นภาพยนตร์ซีรีส์ชุดใหม่โดยดำเนินเรื่องราวหลังจากเหตุการณ์ในภาค"จักรพรรดิกลายพันธุ์ อัศจรรย์พันธุ์ต๊อง" และประมาณหนึ่งเดือนหลังจากการเปิดตัว"จักรพรรดิกลายพันธุ์ อัศจรรย์พันธุ์ต๊อง 2" ในบรรดาแหล่งที่มาของเรื่องตลกยังคงใช้มุกตลกจากฟิล์มต้นฉบับเช่น อีสม่า เจ็บตัวหรือโดนทำร้าย เมื่อใดก็ตามที่ ครองท์ ดึงคันโยกที่ไม่ถูกต้องเพื่อไปยังห้องปฏิบัติการที่เป็นความลับของเธอ นอกจากนี้ ครองท์ ยังสามารถทำอาหารสูตรเฉพาะในแบบของตัวเอง, พายหลากหลายรสชาติ และปวยเล้งได้อีกด้วย ในภาพยนตร์เรื่องนี้ยังมีความแตกต่างของพล็อตที่ชัดเจนระหว่างซีรีส์และภาพยนตร์เรื่องนี้ ตัวอย่างเช่น คูสโก้ ได้เปลี่ยนกลับไปใช้บุคลิกหลงตัวเองแบบเดิมและยกเลิกการเติบโตที่เขาได้รับในภาพยนตร์เรื่องนี้ ในขณะเดียวกัน อีสม่า กลับมาในภาควัยสะออนในฐานะมนุษย์แม้ว่าจะได้เห็นเธอครั้งสุดท้ายในภาพยนตร์เรื่องนี้หลังจากที่ถูกเปลี่ยนเป็นแมว การเปลี่ยนร่างเป็นแมวมีภาคต่อคือ "สัตว์เลี้ยงของจักรพรรดิคนใหม่" และเธอกลับไปเป็นมนุษย์ในภาพยนตร์ "จักรพรรดิกลายพันธุ์ อัศจรรย์พันธุ์ต๊อง 2"
ซีรีส์ชุดนี้ใช้ความตลกขบขันและการใช้ไหวพริบเพื่อดึงดูดเด็ก Jacqueline Cutler เขียนในเว็บไซต์ Zap2it เพื่ออธิบายว่าภาควัยสะออนมีอารมณ์ขันในฐานะคล้ายกับเพลงและอ้างถึงฉากที่ คูสโก้ ใช้ไหวพริบนักมวยของเขาเป็นตัวอย่าง และซีรีส์ชุดนี้ยังเปรียบเสมือน "การตระหนักรู้หรือรับรู้สิ่งที่เกิดขึ้นของตัวตน" ที่คล้ายกันกับภาพยนตร์ต้นฉบับด้วยการสานต่อบทบาทคู่ของ คูสโก้ ในฐานะตัวเอกและผู้บรรยายเสียงของคูสโก้ โดยการพูดคุยโดยตรงอย่างเช่น ในภาพยนตร์เรื่องนี้และแก้ไขตอนต่างๆ ให้เหมาะกับความต้องการของเขา ตัวอย่างของคำบรรยายนี้ ได้แก่ คูสโก้ หยุดฉากเพื่อแสดงความคิดเห็นเชิงประชดประชันหรือดูภาพความคิดของเขาบนกระดาษลายเส้น ซึ่งกลายเป็นภาพทั้งตอนหรืออาจเป็นธีมหนึ่งในซีรีส์ที่เกิดขึ้น โรเบิตส์ กันนาเวย์ ผู้อำนวยการสร้างอธิบายว่าซีรีส์ชุดนี้มี "แนวคิดหลังสมัยใหม่" เนื่องจากการมีปฏิสัมพันธ์กับผู้ชม
ภาควัยสะออนได้รับแรงบันดาลใจจากภาพยนตร์ซีรีส์เรื่อง "Austin Powers" ที่ใช้การหยุดชั่วขณะในบทสนทนาบ่อยครั้ง Jeanne Spreier เขียนใน "The Dallas Morning News" กล่าวว่าอารมณ์ขันของรายการขึ้นอยู่กับเรื่องตลกแบบบรรทัดเดียวซึ่งมีแนวโน้มที่จะดึงดูดเด็กที่มีอายุมากกว่า "เยาวชน" เธอตั้งข้อสังเกตว่าตุ๊กตุ่นจัดการกับ "ปัญหาที่พบบ่อยในวัยรุ่น" และสถานที่ตั้งของโรงเรียนมีพื้นฐานมาจาก "คุณลักษณะแบบอเมริกันร่วมสมัยที่เด็ดเดี่ยว" รวมถึงความคิดโบราณเช่นเดียวกับผู้ที่มีประสบการณ์มากเกินไป (ตัวละครอย่าง มาลิน่า) หรืออาหารโรงอาหารชั้นล่างและครูพลศึกษาปฏิเสธการยอมรับข้ออ้างของนักเรียนในการหลีกเลี่ยงการเข้าร่วมชั้นเรียน ในภาควัยสะออนมักจะรวม "อุปกรณ์สมัยใหม่" ไว้ด้วยเช่น ตอนเกี่ยวกับคริสต์มาส (Giftmas) และซานตาคลอส (Papa Santos)
ฟิลออฟเดอะฟิวเจอร์
ฟิลออฟเดอะฟิวเจอร์ (Phil of the Future) เป็นซิตคอมบันเทิงคดีแนววิทยาศาสตร์ ออกอากาศครั้งแรกทางช่อง ดิสนีย์ แชนเนล ตั้งแต่วันที่ 18 มิถุนายน ค.ศ. 2004 ถึง 19 สิงหาคม ค.ศ. 2006 ซีรีส์สร้างโดยทิม เมล และดักลาส ทูเบอร์ และสร้างโดย 2121 โพรดักชันส์ อันเป็นส่วนหนึ่งของบรูกเวลล์แม็กนามาราเอนเตอร์เทนเมนต์
สมเด็จพระราชาธิบดีฮารัลด์ที่ 5 แห่งนอร์เวย์
สมเด็จพระราชาธิบดีฮารัลด์ที่ 5 แห่งนอร์เวย์ (ภาษานอร์เวย์: Hans Majestet Kong Harald V)  เป็นสมเด็จพระราชาธิบดีแห่งนอร์เวย์ ทรงขึ้นครองราชย์หลังจากการสวรรคตของพระราชบิดา (พระเจ้าโอลาฟที่ 5) เมื่อวันที่ 17 มกราคม ค.ศ. 1991 ในฐานะพระปนัดดาของพระเจ้าเอ็ดเวิร์ดที่ 7 แห่งสหราชอาณาจักร สมเด็จพระราชาธิบดีซึ่งเป็นพระราชโอรสองค์เดียวของสมเด็จพระราชาธิบดีโอลาฟที่ 5 และเจ้าหญิงมาร์ธาแห่งสวีเดน ทรงมีสิทธิสืบราชสันตติวงศ์ราชบัลลังก์อังกฤษในลำดับที่ 48 เนื่องจากพระองค์เป็นพระราชปนัดดา (เหลน) ในสมเด็จพระเจ้าเอ็ดเวิร์ดที่ 7 แห่งสหราชอาณาจักร ผ่านทาง สมเด็จพระราชินีม็อดแห่งนอร์เวย์ ผู้เป็นพระอัยยิกา (ย่า)
สมเด็จพระราชาธิบดีทรงได้รับปริญญาจากมหาวิทยาลัยออกซฟอร์ดในสาขาวิชาประวัติศาสตร์และเศรษฐศาสตร์ ในปี 1968 ทรงเข้าพิธีอภิเษกสมรสกับสามัญชน นางสาวซอนยา เฮรัลด์เซ็น ซึ่งต่อมาได้รับการสถาปนาเป็น สมเด็จพระราชินีซอนยาแห่งนอร์เวย์ มีพระราชโอรสพระราชธิดาคือ เจ้าหญิงมาร์ธา ลุยเซอ และมกุฎราชกุมารเจ้าชายโฮกุน ซึ่งทรงอภิเษกสมรสกับ นางสาวเมทา-มาริ ปัจจุบันได้รับสถาปนาเป็น เจ้าหญิงเมทา-มาริ มกุฎราชกุมารีแห่งนอร์เวย์
เจ้าชายโฮกุนและเจ้าหญิงเมทา-มาริ พร้อมด้วยพระโอรสองค์เล็กคือเจ้าชายสแวร์เรอ มักนุส เสด็จฯ เป็นผู้แทนพระองค์สมเด็จพระราชาธิบดีเพื่อร่วมพิธีเฉลิมฉลองครองสิริราชสมบัติครบ 60 ปีของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สมเด็จพระราชาธิบดีทรงเป็นนักกีฬาและนักเดินเรือผู้เชี่ยวชาญ และทรงนำทีมนักกีฬานอร์เวย์ให้ได้รับชัยชนะจากการแข่งเรือใบในนามประเทศนอร์เวย์หลายครั้ง รวมทั้งจากการแข่งขันกีฬาโอลิมปิกที่กรุงโตเกียวเมื่อปี ค.ศ. 1964 ปัจจุบันคณะแพทย์ถวายคำแนะนำให้สมเด็จพระราชาธิบดีฮารัลด์ที่ 5 ทรงงานน้อยลงเพื่อพระพลานามัย แต่กระนั้นพระองค์ก็ยังทรงนำการประชุมคณะรัฐมนตรีทุกวันศุกร์ ส่วนความสัมพันธ์ระหว่างประเทศไทยกับนอร์เวย์ดำเนินไปด้วยความราบรื่นนับแต่เริ่มมีความสัมพันธ์กันเมื่อกว่าร้อยปีที่ผ่านมา ความสัมพันธ์ระหว่างราชวงศ์ของประเทศทั้งสองก็เป็นไปอย่างสนิทสนมและช่วยเหลือเกื้อกูล เช่นเดียวกับรัฐบาลและประชาชนของทั้งสองประเทศ
ภาษาชองส์ซันเมอร์
ภาษาชองส์ซันเมอร์ เป็นภาษาประดิษฐ์ที่ใช้ในกลุ่มน้อยยังไม่แพร่หลายมาก มีการอ่านและสะกดคำคล้ายภาษาฝรั่งเศส รูปคำและการแต่งประโยคเหมือนกับภาษาอังกฤษ ใช้ในกลุ่มผู้คิดค้นขึ้น มีผู้ใช้น้อยกว่าหนึ่งพันคน ไม่มีความเป็นสากลจึงไม่มีผู้นิยมใช้กันอย่างแพร่หลายในชุมชนและประเทศ ซึ่งมีวิธีเขียน 2 แบบคือ แบบอังกฤษมาตรฐาน และแบบฝรั่งเศส-ชองส์ โดยทั่วไปนิยมเขียนแบบฝรั่งเศส-ชองส์ เพราะมีสัญลักษณ์ในการบอกเสียงสระ
มีทั้งหมด 29 ตัวได้แก่
มีทั้งหมด 6 ตัวได้แก่ a, e, i, o, u, y, n~ เครื่องหมายในการเปลี่ยนเสียงของสระได้ ดังนี้
หมายเหตุ: การอ่านเสียงสระขั้นที่3จะต้องอ่านออกเสียงหนัก
การแต่งประโยค.
ในภาษาชองส์นี้การแต่งประโยคจะมีความซับซ้อนมากกว่าภาษาอังกษ เช่น H"'i arn tùdend. อ่านว่า ไอ แอร์ง ทัวเดิงด์ แปลว่า เขาเป็นนักเรียน
คำทักทายที่ใช้ในชีวิตประจำวัน.
ในปัจจุบันนี้ยังไม่มีผู้คิดค้นคีย์บอร์ดภาษาชองส์ซันเมอร์ อาจใช้คีย์บอร์ดภาษาเวียดนามและภาษาฝรั่งเศสมาประยุกต์ได้
ในตลาดทางการเงิน หุ้น เป็นหน่วยที่ใช้กับกองทุนรวม ห้างหุ้นส่วนจำกัด และความไว้วางใจในการลงทุนทางด้านอสังหาริมทรัพย์ เจ้าของหุ้นในบริษัทเป็นผู้ถือหุ้น(หรือหุ้นส่วน)ของบริษัท หุ้นเป็นหน่วยทุนที่แบ่งแยกไม่ได้ แสดงให้เห็นถึงความสัมพันธ์การเป็นเจ้าของร่วมกันระหว่างบริษัทและผู้ถือหุ้น ค่าที่เป็นตัวเงินของหุ้นคือมูลค่าที่ตราไว้ และทั้งหมดของมูลค่าที่ตราไว้ของหุ้นที่ออกแสดงให้เห็นถึงทุนของบริษัท ซึ่งอาจจะไม่สะท้อนมูลค่าตลาดของหุ้นเหล่านั้น
รายได้ที่ได้รับจากการเป็นเจ้าของหุ้นคือเงินปันผล กระบวนการของการสั่งซื้อและขายหุ้นมักจะเกี่ยวข้องกับการผ่านนายหน้าซื้อขายหุ้น(โบรกเกอร์) ในฐานะที่เป็นคนกลาง หุ้นมีหลายประเภท เช่น หุ้นสามัญ หุ้นบุริมสิทธิ หุ้นโบนัส หุ้นที่ถูกต้อง และหุ้นแผนทางเลือกหุ้นลูกจ้าง
เนคเทค
มิสไทยแลนด์ยูนิเวิร์ส
อะยุมิ อิโต
อะยุมิ อิโต  เป็นนักแสดงหญิงชาวญี่ปุ่น เกิดเมื่อวันที่ 14 เมษายน พ.ศ. 2523 ที่โตเกียว เริ่มเข้าสู่วงการแสดงในปี พ.ศ. 2536 โดยผลงานเรื่องแรกคือ "Mizu no Tabibito -Samurai KIDS-" และต่อมาในปี พ.ศ. 2539 ก็ได้แสดงภาพยนตร์เรื่อง "Swallowtail Butterfly" ของผู้กำกับ ชุนจิ อิวาอิ ส่งผลให้เธอได้รับรางวัลเจแปนนีส อาคาเดมี อวอร์ดส สาขานักแสดงหน้าใหม่ กับ นักแสดงสมทบฝ่ายหญิงยอดเยี่ยม และกลายเป็นนักแสดงที่มีชื่อเสียงโด่งดังนับแต่นั้นเป็นต้นมา
ปัจจุบัน อิโต้ มีผลงานการแสดงภาพยนตร์ ละครทีวี และโฆษณามาแล้วมากมาย นอกจากนี้ยังเคยมีงานเพลงในนามของวง มีน แมชีน (Mean Machine) รวมทั้งได้พากย์เสียงเป็น ทีฟา ล็อกฮาร์ท ใน ไฟนอลแฟนตาซี VII แอดเวนต์ชิลเดรน และเกม คิงดอมฮารตส์ II ด้วย
เซอร์ จอห์น เฮอร์เชล
มิสไทยแลนด์เวิลด์  เป็นชื่อของเวทีการประกวดความงามในประเทศไทย จัดขึ้นเป็นครั้งแรกเมื่อปี พ.ศ. 2528 โดยบริษัท บางกอกเอ็นเตอร์เทนเม้นต์ จำกัด ผู้ดำเนินกิจการสถานีโทรทัศน์ไทยทีวีสีช่อง 3 เพื่อส่งผู้ชนะเลิศเป็นตัวแทนประเทศไทย เข้าประกวดมิสเวิลด์ ซึ่งมีคำขวัญประจำการประกวดว่า "งามอย่างมีคุณค่า" (Beauty with a Purpose) และตั้งแต่ปี พ.ศ. 2544 จนถึงปัจจุบัน เทโร เอ็นเตอร์เทนเม้นท์ รับโอนสิทธิในการเป็นผู้จัดประกวดจาก บจก.บางกอกเอ็นเตอร์เทนเม้นต์ แต่ผู้สนับสนุนการถ่ายทอดโทรทัศน์ ยังคงเป็นไทยทีวีสีช่อง 3 ตามเดิม นอกจากนี้ ยังมีการแต่ง "เพลงนี้เพื่อผองเรา" ขึ้นเป็นเพลงประจำการประกวดอีกด้วย
นอกจากจะส่งผู้ชนะเลิศเข้าร่วมประกวดมิสเวิลด์แล้ว การประกวดมิสไทยแลนด์เวิลด์ยังได้รับสิทธิในการคัดเลือกสาวไทยเชื้อสายจีนที่เข้าร่วมประกวดในเวทีนี้เป็นตัวแทนสาวไทย(กรุงเทพ)ในการเข้าร่วมประกวดเวที มิสไชนิสอินเตอร์เนชั่นแนล อีกด้วย แต่เมือเดือนธันวาคม พ.ศ. 2563 เทโร เอ็นเตอร์เทนเม้นท์ผู้ถือลิขสิทธิ์ส่งตัวแทนสาวไทยไปมิสเวิลด์ได้แยกตัวออกมาจากบริษัทลูกของช่อง 3หลังจากนั้นได้มาอยู่กับช่อง 7
! bgcolor="#efefef" width="8%" |ปี พ.ศ. (ค.ศ.)
! bgcolor="#efefef" width="20%" |ผู้ดำรงตำแหน่ง
! bgcolor="#efefef" width="10%" |จังหวัด
! bgcolor="#efefef" width="25%" |สถานที่จัดประกวด
! bgcolor="#efefef" width="20%" |จังหวัดเจ้าภาพ
! bgcolor="#efefef" width="10%" |ผู้เข้าประกวด
อ็องรี การ์ตีเย-แบรซง
อ็องรี การ์ตีเย-แบรซง  เป็นช่างถ่ายภาพชาวฝรั่งเศส ตอนเด็ก ๆ เขามีกล้องตัวเล็ก ๆ สำหรับถ่ายภาพเล่นแต่สิ่งที่เขาชื่นชอบมากกว่ากลับกลายเป็นการวาดรูป เขาเคยบอกไว้ครั้งหนึ่งว่าการวาดภาพเป็นความหลงใหลใฝ่ฝันของเขา เริ่มตั้งแต่ลุงของเขาได้พาไปเยี่ยมสตูดิโอวาดภาพในช่วงคริสต์มาส เมื่อได้ไปอยู่ ณ ที่นั้น เขารู้สึกราวกับว่าถูกดูดเข้าไปใน Canvas (ผ้าใบที่ใช้วาดภาพ) สิ่งที่สำคัญที่ทำให้อ็องรี การ์ติเยร์-แบรซง สนใจ "ภาพของเด็ก ๆ ผิวดำที่กำลังวิ่งเล่นอยู่กับคลื่นนั้นเป็นสิ่งที่ทำให้แทบไม่เชื่อว่านี่คือภาพที่ได้มาจากกล้อง มันราวกับชีวิตจริง ๆ " หลังจากนั้นเขาก็หันไปหยิบกล้องและภาพถ่ายอย่างจริงจัง วันหนึ่งในปี พ.ศ. 2475 ได้ถ่ายภาพที่โด่งดังมากภาพหนึ่งที่ปารีส
อ็องรี การ์ตีเย-แบรซงเกิดเมื่อวันที่ 22 สิงหาคม พ.ศ. 2451 เสียชีวิตเมื่อวันที่ 3 สิงหาคม พ.ศ. 2548 ในครอบครัวชนชั้นกลางที่มีอันจะกิน มีชีวิตค่อนข้างสุขสบาย พ่อของเขาชอบร่างภาพเมื่อมีเวลาว่างจากการทำงาน และลุงของเขาชอบการวาดภาพสีน้ำมันเป็นชีวิตจิตใจ การ์ตีเย-แบรซงในวัยเยาว์จึงซึมซับศิลปะแขนงนี้ไว้ในใจ เขาเข้าสู่แวดวงศิลปะโดยเข้าไปเป็นส่วนหนึ่งของกลุ่มบาศกนิยมและเหนือจริงตามลำดับ แต่ในที่สุด เขาได้เลือกการถ่ายภาพเป็นเครื่องมือในการแสดงออกวิธีและมุมมองต่อการมองโลกของเขา แต่การเข้าไปคลุกคลีอยู่กับศิลปินในช่วงเวลานี้เป็นเสมือนหนึ่งการวางรากฐานของศิลปะให้กับการถ่ายภาพที่อ็องรี การ์ตีเย-แบรซง เอาจริงเอาจังในเวลาต่อมา
พ.ศ. 2490 เขาได้ร่วมก่อตั้งเอเจนซีช่างภาพกับเพื่อนช่างภาพอีก 3 คน คือ โรเบิร์ต คาปา, เดวิด เซเมอร์, จอร์จ รอดเจอร์ เอเจนซีแห่งนี้มีส่วนปรับเปลี่ยนมาตรฐานใหม่ของการจ้างและลิขสิทธิ์ผลงานของช่างภาพ เป็นช่วงเวลาที่อ็องรี การ์ตีเย-แบรซง รายงานสถานการณ์ต่าง ๆ ในฐานะช่างภาพอาชีพให้กับนิตยสารข่าวรายเดือนหลายฉบับ โดยมี Life, Paris Match และ Ce Soir (นิตยสารฝรั่งเศส)
พ.ศ. 2495 หนังสือรวมผลงานภาพชื่อ Image a la Sauvette (Street Photography) ของอ็องรี การ์ตีเย-แบรซง ได้รับการตีพิมพ์ในบทนำของหนังสือภาพเล่มนี้เขาได้เขียนถึงวิธีการและสิ่งที่เขายึดถือในการทำงานเอาไว้อย่างละเอียดจนกล่าวได้ว่ามันเป็นบทเรียนสำคัญที่ถ่ายทอดไว้ให้ช่างภาพรุ่นหลัง
ภาพถ่ายของ อ็องรีการ์ตีเย-แบรซง เป็นการทำงานที่ต้องอาศัยการทำงานที่ประสานสอดคล้องกันของจิตใจ สายตาทักษะความชำนาญ การตอบสนองของสมองต่อเหตุการณ์ที่เกิดขึ้น สัญชาตญาณ สุนทรีศาสตร์ความรู้เรื่องบริบทของสังคมการเมือง โชค ความบังเอิญ การรอคอย และเลือกที่จะบันทึกมุมมองหนึ่ง ๆ ของตนโดยการตัดสินใจในเศษเสี้ยวของวินาที
อ็องรี การ์ตีเย-แบรซง เดินทางไปรอบโลก โดยเฉพาะในเอเชียที่เขาร่อนเร่ไปตามประเทศต่าง ๆ นานสามปี ตั้งแต่อินเดีย อินโดนีเซีย จีน โดยเข้าไปเป็นประจักษ์พยานต่อการเปลี่ยนแปลงทางสังคมและการเมืองครั้งประวัติศาสตร์ในภูมิภาคนี้ ในอินเดียเขาเป็นช่างภาพคนสุดท้ายที่ได้สนทนาและบันทึกภาพมหาตมะ คานธี หนึ่งชั่วโมงก่อนถูกลอบสังหารในจีน
เขาเข้าไปมีส่วนร่วมกับการเปลี่ยนแปลงการปกครองของจีน ด้วยความเหมาะเจาะพอดีของเหตุการณ์ประวัติศาสตร์ การปฏิวัติด้านเทคโนโลยีการถ่ายภาพโดยเฉพาะกล้องไลกาที่มีคุณภาพดีขนาดพอเหมาะพอดี ทำให้ง่ายต่อการทำงาน การเติบโตของนิตยสารภาพ การพัตนาทางวิชาชีพและช่างภาพที่มีความสามารถเป็นเลิศจำนวนหนึ่งโฟโตเจอร์นอลิสม์ จึงได้พบกับช่วงเวลาที่ดีที่สุดในประวัติศาสตร์การถ่ายภาพ
หลังจากมีกล้อง brownie box และถ่ายภาพเป็นงานอดิเรกโดยไม่ได้เอาจริงเอาจังเท่าไรนัก แต่เมื่อเขาได้เห็นภาพถ่ายของช่างภาพชาวฮังการีชื่อ Martin Munkacsi เขาจึงเริ่มถ่ายภาพอย่างจริงจัง ตอนนั้นเขาอายุประมาณ 23 ปี
การ์ตีเย-แบรซงเล่าถึงแรงบันดาลใจที่เขาได้รับจากภาพนั้นในทำนองที่ว่า เมื่อได้เห็นภาพนั้น เขาตระหนักได้ทันทีถึงความสามารถของการถ่ายภาพที่สามารถบันทึกความเป็นนิรันดร์เอาไว้ได้ มันเป็นภาพถ่ายภาพเดียวที่มีอิทธิพลต่อเขาจวบจนทุกวันนี้ เพราะมันแสดงถึงอารมณ์ ความสนุกสนาน และความมหัศจรรย์ของชีวิต เขาบอกว่าเขาเหมือนโดนเตะที่ก้นและถูกเร่งเร้าให้ออกไปถ่ายภาพ
เขาชอบเลนส์ 50 มิลลิเมตร เพราะเขาบอกว่าใกล้เคียงกับระยะการมองของคนและมันบิดเบือนสิ่งที่เขาเห็นน้อยที่สุด ในทางเทคนิคมันก็เป็นอย่างนั้น แต่บางคนชอบมองแบบเจาะจง บางคนชอบมองกว้าง ๆ ดังนั้นมันจึงขึ้นอยู่กับการมองโลกของแต่ละคน